Diari Oficial de la Generalitat Valenciana


Sumari del DOGV 9215, del 15-11-2021 (2021/11977)

RESOLUCIÓ de 10 de novembre de 2021, de la Vicepresidència i Conselleria d'Igualtat i Polítiques Inclusives, per la qual s'amplia el termini de justificació de les ajudes en matèria de supressió de barreres arquitectòniques per a persones majors.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9215

Data del DOGV
:   15-11-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/11119


Data del document
:   10-11-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 10 de novembre de 2021, de la Vicepresidència i Conselleria d'Igualtat i Polítiques Inclusives, per la qual s'amplia el termini de justificació de les ajudes en matèria de supressió de barreres arquitectòniques per a persones majors. [2021/11435]  
Mitjançant Ordre 8/2015, de 29 de desembre, de la Vicepresidència i Conselleria d'Igualtat i Polítiques Inclusives, s'estableixen les bases reguladores de la concessió de subvencions en matèria de serveis socials especialitzats de persones majors (DOGV 7691, 05.01.2016), havent-se convocat per Resolució d'11 d'agost de 2021, de la Vicepresidència i Conselleria d'Igualtat i Polítiques Inclusives (DOGV 9169, 08.09.2021) les subvencions per a la supressió de barreres arquitectòniques per a persones majors contemplades en la citada ordre i corresponents a l'exercici 2021.  
D'acord amb l'apartat onzé de la resolució de convocatòria, el termini màxim de presentació de la documentació acreditativa de la justificació de la subvenció finalitza el 15 de novembre de 2021. A la vista de les dificultats manifestades per un nombre important de persones beneficiàries per a poder aportar la documentació en el termini indicat, es considera oportú establir un termini de justificació apropiat de manera que aquestes puguen presentar la corresponent documentació dins del termini i en la forma escaient.  
Vist el que es disposa en l'article 32 de la Llei 39/2015, d'1 d'octubre, del procediment administratiu comú de les administracions públiques, i en l'article 70 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, a proposta de la Direcció General de Persones Majors, resolc:  
  
Primer  
Ampliar el termini de justificació de les ajudes, que està establit en l'apartat onzé de la Resolució d'11 d'agost de 2021, per la qual es convoquen per a 2021 les subvencions per a la supressió de barreres arquitectòniques per a persones majors i que estava fixat el 15 de novembre de 2021, i s'haurà de presentar la preceptiva documentació justificativa de l'ajuda, com a data màxima, el 15 de desembre de 2021.  
  
  
Segon  
Publicar la present resolució en el Diari Oficial de la Generalitat Valenciana, per a la seua eficàcia i coneixement general.  
  
Contra aquesta resolució, que esgota la via administrativa, podrà interposar-se recurs contenciós administratiu en el termini de dos mesos, a comptar des de l'endemà de la publicació, d'acord amb el que estableixen els articles 10 i 46.1 de la Llei 29/1998, de 13 de juliol, reguladora de la jurisdicció contenciosa administrativa; o, potestativament, recurs de reposició davant d'aquest mateix òrgan en el termini d'un mes, computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que les persones interessades puguen presentar qualsevol altre recurs que estimen pertinent.  
  
València, 10 de novembre de 2021.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.